Απαραίτητα δικαιολογητικά
Για την εγγραφή των παιδιών στο Τμήμα Προσχολικής Αγωγής Δήμου Δίου Ολύμπου απαιτούνται τα εξής δικαιολογητικά:
1.Αίτηση εγγραφής
2.Βεβαίωση υγείας συμπληρωμένη και υπογεγραμμένη από παιδίατρο για την καλή σωματική και πνευματική υγεία του παιδιού και αντίγραφο του βιβλιαρίου υγείας του με τα εμβόλια που προβλέπονται κάθε φορά ανάλογα με την ηλικία του παιδιού.
3. Βεβαίωση εργασίας ή βεβαίωση ανεργίας από τον ΟΑΕΔ ή κάρτα ανεργίας σε ισχύ, του γονέα ή των γονέων που είναι άνεργοι ή βεβαίωση εισφορών από τον ασφαλιστικό φορέα των αυτοαπασχολούμενων.
4.Αντίγραφο πράξης διοικητικού προσδιορισμού φόρου του τρέχοντος έτους (εκκαθαριστικό σημείωμα φορολογικού έτους 2025).
5. Απόδειξη του τόπου κατοικίας (ΔΕΗ, ΟΤΕ, συμβόλαιο μίσθωσης κατοικίας).
6.Πιστοποιητικό οικογενειακής κατάστασης και όπου αυτό δεν είναι εφικτό, ληξιαρχική πράξη γέννησης του παιδιού.
7.Για την εγγραφή παιδιών αλλοδαπών γονέων, εκτός των προηγούμενων δικαιολογητικών, απαραίτητη προϋπόθεση είναι και η άδεια νόμιμης παραμονής στη χώρα, όπως αυτή αποδεικνύεται από τις ισχύουσες κάθε φορά διατάξεις.
8.Μονογονεϊκή οικογένεια: έγγραφο από αρμόδια υπηρεσία, με το οποίο να αποδεικνύεται η ανάθεση της γονικής μέριμνας του παιδιού στον ένα γονέα.
9.Διαζευγμένοι γονείς: διαζευκτήριο στο οποίο να φαίνεται η ανάθεση της επιμέλειας του παιδιού.
10.Για γονέα ή παιδί με αναπηρία μεγαλύτερη η ίση με 67% στην  οικογένεια απαιτείται πιστοποίηση από ΚΕΠΑ.

